Emil Iversen

Emil Iversen (født 1991) er en norsk langrennsløper som representerer Idrettslaget Varden Meråker. Iversen ble olympisk mester da han gikk første etappe på Norges lag som vant stafetten i Vinter-OL 2026 i Milano Cortina. 

Han har fire VM-gull: lagsprint og stafett fra VM 2019, og stafett og femmil fra VM 2021. Han har i tillegg gull i stafett fra junior-VM på ski 2011.

Han er sønn av tidligere landslagstrener i langrenn, Ole Morten Iversen. 

 Idrettskarriere 
2009/10
I desember 2009 kom han på 3.-plass på 4 x 3,2 km i klassen M 19/20 ved Skallrennet 2009.IL Varden - Skallrennet 2009, besøkt 4. mars 2016. Ved junior-NM på ski 2010 i Stryn i mars 2010 kom han på 46.-plass på 10 km fristil, og 19.-plass på 20 km klassisk. 

2010/11
Iversen ble juniorverdensmester i stafett ved junior-VM på ski 2011 sammen med Sindre Bjørnestad Skar, Mathias Rundgreen og Erik Bergfall Brovold. Iversen gikk Norges førsteetappe, og vekslet først.VG.no - Norsk stafett-storeslem i junior-VM, besøkt 4. mars 2016. Han deltok også på sprinten, der han kom på 4.-plass. Russiske Sergej Ustjugov vant sprinten. 

Ved junior-NM på ski 2011 vant han sprinten, og han fikk bronse på 10 km klassisk. På 20 km fristil kom han på 14.-plass.  

Han vant juniorklassen ved Flyktningerennet i april, der han slo Thomas Albertsen Dahlen med 45 sekunder. 

2011/12
Han kom på 30.-plass sammenlagt ved Skandinavisk Cup 2011/12, der han fikk 13.-plass på sprinten i Åsarna som beste enkeltresultat. Ved NM på ski 2012 på Voss kom han på 27.-plass på 15 km fristil, 35.-plass på sprinten og 48.-plass på 15+15 km skiathlon. Ved NM del 2 i Fauske kom han på 40.-plass på femmila. 

Han deltok også ved U23-VM på ski 2012, der han fikk 18.-plass på 15 km klassisk som beste reslultat. Han kom på 22.-plass på 15+15 km skiathlon, og 27.-plass på sprinten. 

2012/13
Han deltok ved U23-VM på ski 2013, som ble arrangert i Liberec. Der kom han på 7.-plass på 15+15 km skiathlon, 17.-plass på 15 km fristil og 23.-plass på sprinten. Ved Skandinavisk Cup 2012/13 fikk han én pallplassering – en tredjeplass på sprinten i Enare i februar 2013. Sammenlagt kom han på en delt 34.-plass med 86 poeng.Norges skiforbund - Scandinavian Cup Cross- Country 2012-2013 Men senior , besøkt 3. mars 2016.

2013/14
Han debuterte i verdenscupen i langrenn på Lillehammer 7. desember 2013. Han vant ett renn ved Skandinavisk Cup 2013/14, sprinten i Vuokatti, og han kom på 2.-plass på 15 km klassisk samme sted. Sammenlagt kom han på 3.-plass, bak Simen Østensen og Daniel Myrmæl Helgestad. 

2014/15
Han kom på 19.-plass sammenlagt ved Skandinavisk Cup 2014/15, med 113 poeng. Han beste enkeltresultat var 2.-plass på 15+15 km skiathlon i Falun i januar, der finske Matti Heikkinen vant. Ved Norgesmesterskapet på ski 2015 på Røros fikk han bronse på sprinten, og kom på 4.-plass på 3 x 10 km stafett. På skiathlon kom han på 10.-plass. Ved NM del 2 i Harstad kom han på 8.-plass på 10 km klassisk og 19.-plass på 50 km. 

2015/16
Iversen tok sin første verdenscupseier 5. januar 2016 på den klassiske sprinten i Tour de Ski i Oberstdorf. Han ble nummer ti sammenlagt i Tour de Ski. Han vant én etappe i Ski Tour Canada 2016 og kom på sjetteplass sammenlagt der.

2016/17
Iversen deltok i Ski-VM 2017. Han ble utslått i semifinalen i sprinten. I lagsprint klassisk var han ankermann på det norske laget der han gikk sammen med Johannes Høsflot Klæbo. Klæbo hadde skaffet Iversen en solid luke ut på den siste etappen, men finske Iivo Niskanen kom stadig nærmere, og i den siste bakken ned mot stadionet hadde Niskanen tatt igjen Iversen. I et uoppmerksomt øyeblikk skiftet Iversen spor og ble påkjørt av Niskanen, og begge gikk i bakken, Iversen med brukket stav.Iversen og Norge mistet VM-gullet etter klønete fall! Dagbladet Begge ble forbigått av Sergej Ustjugov og Federico Pellegrino som lå noen sekunder bak, og i spurten trakk russeren det lengste strået og tok gull foran Italia. Med brukket stav hadde Iversen ingen mulighet til å gi Niskanen kamp om bronsen.

2017/18
Iversen representerte Norge under vinter-OL 2018 i Pyeongchang. Han ble utslått i semifinalen på sprinten og ble nummer ti på 50-kilometeren som gikk i klassisk stil.

2018/19
Under Norgesmesterskapet på ski 2019 på hjemmebane i Meråker tok Iversen gull på 15 km klassisk, og han fikk tildelt kongepokalen. To dager senere tok han gull på 30 km fellesstart med skibytte. 

Under VM 2019 i østerrikske Seefeld vant han lagsprinten sammen med Johannes Høsflot Klæbo. Han gikk også første etappe på det norske laget som vant gull på stafetten, der gikk han sammen med Martin Johnsrud Sundby, Sjur Røthe og Klæbo.

2019/20
Sesongen 2019/20 vant han den avsluttende etappen på 30 km jaktstart i Granåsen under Ski Tour 2020, og han ble nummer tre på femmila i Holmenkollen.

2020/21
Under VM 2021 i Oberstdorf røk han ut i semifinalen på sprinten, før han tok 5.plass på 30 km skiathlon. Han ble ikke tatt ut til å gå lagsprinten, selv om han og Klæbo hadde vunnet gullet i Seefeld to år tidligere. Han sto også over 15-kilometer fri teknikk for å være best mulig rustet til 4 x 10 km stafett. Etter at Pål Golberg hadde vekslet 56 sekunder bak det ledende russiske laget, gikk Iversen en forrykende andre etappe, hvor han i samarbeid med finske Iivo Niskanen gikk seg opp til den ledende russeren, før de gikk fra ham, og endte opp med å veksle ca. 20 sekunder før russeren. På tredje etappe sørget Hans Christer Holund for at luken til det russiske laget økte til 35 sekunder, før han sendte Johannes Høsflot Klæbo ut på siste etappe. Der ble han tatt igjen av russiske Aleksandr Bolsjunov, men sikret likevel gullet for Norge. 

På den avsluttende 50 km klassisk, gikk Iversen nok en gang et bra løp, og kom i mål som nr. 2, etter at Klæbo og Bolshunov hadde vært i kontakt på oppløpet, noe som førte til at Bolsjunov brakk staven. Etter om lag to timer med diskusjon hos juryen, ble Klæbo kontroversielt disket for å ha hindret russeren, og Iversen ble dermed tilkjent gullet, Bolsjunov fikk sølv, og Simen Hegstad Krüger fikk bronsen. 

2023/24 

Iversen vant skandinavisk cup sesongen 2023/24 og sikret seg plass i verdenscuprennene før jul i 2024.

2025/26

I OL 2026, der langrennsøvelsene ble avholdt i Val di Fiemme, gikk han første etappe på Norges lag som ble olympisk mester på stafett. De øvrige på laget var Martin Løwstrøm Nyenget, Einar Hedegart og Johannes Høsflot Klæbo. På den avsluttende 50 km klassisk med fellesstart kom han på tredjeplass; Det ble tredobbelt norsk, med Johannes Høsflot Klæbo og Martin Løwstrøm Nyenget på de to første plassene.

 Verdenscupoversikt 
 27 pallplasseringer, 8 seire (Oppdatert per 10. desember 2025)''
 Sesong Dato Sted Øvelse Plass Merknad2015/16 5. januar 2016  Oberstdorf  Sprint (K)   1. Etappe i Tour de Ski 2016/1720. februar 2016  Lahtis  Sprint (F)  1.2. mars 2016  Montréal 17,5 km (K)  1.Etappe i Ski Tour Canada 20165. mars 2016  Quebec City 15 km (F), jaktstart  3.Etappe i Ski Tour Canada 20162016/17 27. november 2016  Ruka15 km klassisk2.2. desember 2016  Lillehammer  Sprint (K)  2.Etappe i mini-tour28. januar 2017  Falun Sprint (F)  2.29. januar 2017  Falun 30 km  1.2017/18 4. januar 2018  Oberstdorf  15 km (F)  1.Etappe i Tour de Ski 2017/1820. januar 2018  Planica Sprint (K)  2.4. mars 2018  Lahtis  15 km (K)  3.2018/19 25. november 2018  Ruka15 km klassisk2.30. november 2018  Lillehammer  Sprint (F)  2.Etappe i mini-tour2. desember 2018  Lillehammer  Mini-tour  3.Mini-tour sammenlagt2. januar 2019  Oberstdorf  15 km (K)  1.Etappe i Tour de Ski 2018/1916. mars 2019 FalunSprint (F)2.2019/2030. november 2019 Ruka15 km klassisk3.Etappe i mini-tour1.desember 2019 Ruka15 km (F), jaktstart3.Etappe i mini-tour1.desember 2019 RukaMini-tour2.Mini-tour sammenlagt7.desember 2019 Lillehammer30 km skiathlon3.20. februar 2020 Meråker34 km (F)3.Etappe i Ski Tour 202023. februar 2020 Trondheim30 km (K)1.Siste etappe i Ski Tour 20208. mars 2020  Oslo  50 km (K)  3.Femmila i Holmenkollen2020/2127. november 2020 RukaSprint klassisk3.Etappe i mini-tour29. november 2020 RukaMini-tour3.Mini-tour sammenlagt23. januar 2021 Lahtis30 km skiathlon1.2025/266. desember 2025 Trondheim20 km duatlon3.

 Referanser 

 Eksterne lenker 




Kategori:Norske langrennsløpere
Kategori:Olympiske mestere for Norge
Kategori:Olympiske mestere i langrenn
Kategori:Olympiske sølvmedaljevinnere for Norge
Kategori:Olympiske medaljevinnere i langrenn
Kategori:Verdensmestere i langrenn
Kategori:Juniorverdensmestere i langrenn
Kategori:Norgesmestere i langrenn
Kategori:Kongepokalvinnere i skiidrett
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2026
Kategori:Langrennsløpere under Vinter-OL 2026
Kategori:Medaljevinnere under Vinter-OL 2026
Kategori:Deltakere for Norge under Ski-VM 2017
Kategori:Deltakere for Norge under Ski-VM 2019
Kategori:Deltakere for Norge under Ski-VM 2021
Kategori:Deltakere for Norge under Ski-VM 2023